09/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 28/2011

Resolución do 19 de maio de 2011, da Xefatura Territorial da Consellería de Economía e Industria da Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no concello de Ordes (expediente IN407A 28/2011). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S. A. Enderezo social: Avda. de Arteixo, 171- A Coruña. Denominación: L. M. T., C. T., R. B. T., Darefe. Situación: Ordes. Características técnicas: Liña eléctrica de media tensión aérea, a 20 kV, de 647 m de lonxitude, en condutor LA-56, coa orixe no apoio anterior ao C. T. Raxide e final no C. T. Darefe aéreo de 100 kVA. Rede de baixa tensión aérea e subterránea de 1.174 m. e 317 m de lonxitude, respectivamente, en condutor RZ. e XZ1. Concello de Ordes. Resultan os seguintes feitos: Primeiro. –A petición someteuse a información pública por acordo do 8 de febreiro de 2011, da Xefatura Territorial, publicada no DOG do 11 de marzo de 2011, no BOP da Coruña do 1 de marzo de 2011 e no Diario La Voz de Galicia de 24 de febreiro de 2011, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Dona Teresa Concepcion Quinchia Tigrero, propietaria do predio n.° 2, manifesta estar en desacordo co paso da liña por un monte da súa propiedade. Causando un dano moi grande ao perder valor ao seu predio á hora dunha venta e á hora de facer unha plantación supón non poderá plantar parte de ela. Que a contía da expropiación Ile parece ridículo e considera un abuso que non se actualicen as tarifas. Don Marco Javier Cerver Momblona, propietario do predio n.° 17, manifesta que a liña eléctrica supón unha invasión do predio, que a fai totalmente inaproveitable, sendo inviable calquera plantación que permita obter un rendemento da mesma sobre a franxa de terreo que grava a servidume. Que Ile interesa a expropiación total do predio. Dona Carmen Simarro Waite, en representación dos herdeiros de don Vasile Mircea Belabada Borque, propietarios do predio n.° 33, solicita que se Ile envíe por correo a maior información posible, así como o interese da súa utilidade pública, e cal dos propietarios están a favor da mesma. Expresa o malestar pola súa exposición unicamente en A Coruña. Mostra a súa desconformidade coa superficie ocupada e a compensación ofrecida. Propón unha variante ao trazado polo lindeiro entre os predios n.° 33 e 29. Solicita explicación das posibles limitacións urbanísticas. Pide tamén explicación dos motivos que dan lugar a este proxecto, ten constancia de que a liña é para dar servizo aos veciños de Darefe, e que se intentou realizar outra ocupando outras propiedades e que non se levou a cabo por oposición veciñal. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte: Predio n.° 2: menciona o art n.° 58 Lei 54/1997 de 27 de novembro, do sector eléctrico, que a servidume de paso aéreo de enerxía eléctrica non impide ao dono do predio servinte cercalo ou edificar nel, deixando a salvo a servidume, coa única restrición relativa a plantación de árbores a menor distancia da establecida nos regulamentos vixentes. Prodúcese un prexuízo no predio que será valorado polo Xurado de Expropiación de Galicia o en canto aos valores que emprega esta sociedade para intentar un acordo, é un prezo tipo que esta parte entende como adecuado as características das parcelas afectadas, non obstante tratase de valores particulares. Predio n.° 17: que o uso non forestal ao que se destina a parcela pódese seguir realizando, menciona o artigo n.° 58 Lei 54/1997 de 27 de novembro do sector eléctrico, polo que esta sociedade considera que non quedará totalmente inaproveitable. Que o predio gravarase cunha servidume de paso aéreo de enerxía eléctrica de 90 m 2 e por elo non se xustifica, e o reclamante non o fai, as causas concretas determinantes dos prexuízos económicos, tanto pola alteración dos condicionantes fundamentais do predio, como as posibilidades de aproveitamento rendible para que se tome en consideración a expropiación total, tal como esixe o artigo n.° 22 do regulamento da Lei de Expropiación Forzosa. Predio n.° 33: xunta copia da carta que se remitiu ao alegante. En canto á modificación do trazado sinala que a súa proposta modificaría as afeccións sobre os predios n.° 32 e n.° 34, e aumentaría a afección ao predio n.° 29. Que o proxecto realizouse en observancia do R. D. 223/2008, do 15 de febreiro, polo que se aproba o regulamento sobre condicións técnicas ey garantías de seguridade en liñas de alta tensión, en concreto segundo o apartado 1.5.1, da instrución técnica complementaria ITC-LAT 07, que di: “Que as liñas eléctricas se estudaran seguindo o trazado que considere máis conveniente o autor do proxecto.”. Que non existen limitacións nin prohibicións que impidan o establecemento da servidume de paso da instalación a traveso dos terreos incluidos na Relación de Bens e Dereitos afectados presentada. FUNDAMENTOS DE DEREITO Primeiro. –A Xefatura Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión é a máis idónea e cumpre có indicado no art.57 da Lei 54/97, do sector eléctrico, e o artigo 161 do R. D. 1955/2000, de 1 de decembro, de transporte, distribución, comercialización, subministro e procedemento de autorización de instalacións de enerxía eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo dun mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 23 de maio de 2011. Tristana Moraleja Gómez Xefa territorial da Coruña